Die Nuwe Testamentiese kerk is geroepe mense uit alle volke wat wedergebore is en die Christelike leefwyse in toepassing van geloof prakties nastreef. Dit sluit almal in wat glo dat Jesus Christus die Here is.
Die getuienisse van die verlostes deur al die eeue heen in die hemel en op aarde verleen groot betekenis aan die wese van die kerk:
Die ware kerk is geestelike mense wat lidmate is van die universele huisgesin van God. Die verloste kerk in hierdie sin verteenwoordig die Christelike afdeling van die samelewing. Die sout van die aarde..
Die algemene wanindruk wat soms heers is dat die kerk net nog 'n klub is wat ten doel het om individue met 'n sosiale ingesteldheid te verenig ter bevordering van liefdadigheidsdoelwitte. Die kerk is die liggaam van Christus waarin die Heilige Gees gesetel is en deur wie God in die w�reld handel en wandel. Die Bybel leer ons van een universele kerk met baie plaaslike gemeentes waarin die universele kerk vergestalt word.
Dis 'n geestelike en onsigbare werking van God se soewereine Gees wat Homself op di� wyse sigbaar en wesenlik voorstel aan die w�reld.
'n Plaaslike gemeente kan omskryf word as verloste mense wat eensgesind en vrywillig byeenkom as 'n deel van die universele kerk met die doel om hulself te vestig as die uitgemaakte waarheid en om hul gemeenskap te evangeliseer deur die evangelie te versprei tot aan die eindes van die aarde.
Daar word herhaaldelik na plaaslike gemeentes verwys in die Skrif:
1 Korinthi�rs 1:2, 4:17, 16:19
Openbaring 1:11, 2:1, 8, 12, 18, 3:1, 7.
Daar is baie mensliewende organisasies wat nie deel van die Christelike kerk uitmaak nie. Sulke organisasies doen moontlik goeie werk, maar kan nie op grond van goeie werke as kerke geklassifiseer word nie.
Die kerk is nie 'n organisasie gebaseer op die algemene broederskap van die mens wat berus op filantropiese beginsels nie, maar is 'n bonatuurlike liggaam van gelowiges gevul met die teenwoordigheid en die krag van God soos wat individue aanpas om te voldoen aan die vereistes van die evangelie.